“এসো মিলি প্রাণের বন্ধনে, শৈশব-কৈশোরের প্রিয় প্রাঙ্গণে” প্রতিপাদ্যে চন্দনাইশস্থ সাতবাড়ীয়া বহুমুখী উচ্চ বিদ্যালয়ের প্রাক্তন ছাত্র-ছাত্রীদের পূনর্মিলনী উপলক্ষে উপদেষ্টা পরিষদের সাথে মত বিনিময় সভা গত ৬মার্চ ২০১৮ বিকাল ৪ টায় চট্টগ্রাম প্রেস ক্লাব মিলনায়তনে প্রাক্তন ছাত্র-ছাত্রী পরিষদের আহবায়ক মীর মোহাম্মদ মহিউদ্দীনের সভাপতিত্বে ও পূনর্মিলনী কমিটির সদস্য সচিব ব্যাংকার মোঃ নুরুল আবছার এর সঞ্চালনায় অনুষ্ঠিত হয়। সভায় সম্মানিত উপদেষ্টা ও প্রাক্তন ছাত্র-ছাত্রীরা আগামী ২৬শে মার্চ ২০১৮ তারিখে অনুষ্ঠিতব্য পূনর্মিলনী অনুষ্ঠান সার্থক ও সুন্দর করে তোলার জন্য বিভিন্ন মতামত ব্যক্ত করেন। মতবিনিময় সভায় আরো বক্তব্য রাখেন মোঃ সফিউল্লাহ, এড. শওকত হোসেন, অধ্যক্ষ মোঃ নাছির উদ্দিন, এ.কে এম শামছুউদ্দিন, সুস্ময় চৌধুরী, অধ্যক্ষ নুরুল হোসেন, আমিনুল হক, আরিফ আলী আনছারী, মোঃ সিরাজুল ইসলাম সুজন, মোঃ নুরুল আবছার, মোঃ মোরশেদ, জাহাঙ্গীর আলম, ফখরুদ্দীন খান, নুরুল হক, এড. সিরাজদ্দৌল্লাহ, মোঃ এয়াকুব, মোঃ নাজিম উদ্দীন, এস.এম আহসানুল কবির চৌধুরী টিটু, টিটু বড়–য়া, মোঃ মঈনউদ্দীন, গাজী গোলাম কিবরীয়া বাবু, মোঃ বেলাল হোসেন মিঠু, মোঃ ফোরক আহমেদ, খাইরুজ্জামান সোহেল, মোঃ বোরহান উদ্দীন গিফারী প্রমুখ। মতবিনিময় সভায় বক্তারা বলেন, “আমাদের বিদ্যালয়-আমাদের প্রাণ” স্লোগানে ঐতিহ্যবাহী সাতবাড়িয়া বহুমুখী উচ্চ বিদ্যালয়ের প্রাক্তন শিক্ষার্থীদের মিলন মেলায় পরিণত হবে। এই বিদ্যাপীঠের বহু প্রাক্তন শিক্ষার্থী দেশের বিভিন্ন পর্যায়ে সুপ্রতিষ্ঠিত। এই বিদ্যালয়টি ৭৫তম বর্ষে পদার্পণ করতে যাচ্ছে। বক্তারা পুনর্মিলনী অনুষ্ঠান সফল করে তুলতে প্রাক্তন শিক্ষার্থীদেরকে অতি দ্রুত আগামী ১৫ মার্চ’র মধ্যে রেজিষ্ট্রেশন সম্পন্ন করতে নিুোক্ত নাম্বারে (০১৮১৯-৯৭৭৯৬৭, ০১৭১৩-৬৩৯৮৩৬, ০১৮১৪-৩৩৪৮২২) যোগাযোগ করার জন্য অনুরোধ জানানো হয়েছে।